OpenLLM-France/wikimedia huggingface dataset:
# Battlefield 2: Modern Combat

Battlefield 2 : Modern Combat pe BF2: Modern Combat a zo c'hoari tenn d'eus an heuliad Battlefield Serie bet eo embannet da heuil Battlefield 2.
Savet ez eo bet gant ar studio Dice hag embannet gant Electronic Arts e miz du 2005.
Ar c'hoari kentañ d'eus an heuliad ez eo a vefe bet savet nemetken evit ar c'honsolioù-video. An tu a zo d'e c'hoari war Playstation 2 hag Xbox.
Un adkemer rik pe dost ez eo d'eus ar c'hoari bet embannet araozañ Battlefield 2. Tu 'zo laret anezhañ ez eo un ouzhpennadur vihan met dreist-holl un adsevel war-zu ar c'honsoloù video.

## Istor ar c'hoari

Battlefield 2 : Modern Combat a laka ar brezel da vezañ en un aergelc'h vodern dammwir. Brezel a zo savet etre pevar tu :
* An USMC pe United States Marines Corps
* Kengevredad ar Reter-kreiz pe KRK
* Lu poblek an dieubidigezh pe LPD (China)
* Al lu Europaat.
Biken ne vez kavet an tu da emgannañ war tachenn Europa pe hini ar Stadoù-Unanet Amerikan.

## Aergelc'h ar c'hoari

Ar chartennoù a zo lies o en-dro en Battlefield 2: Modern Combat kêrioù ar Reter-kreiz, puzhioù petrol China pe c'hoazh enezeier ar Golf Persian. Evit ar re bet c'hoariet da Battlefield 2 e vezo siwazh randonus oc'h adkavout memes diazoù.

## Liammoù diavaez

* Lec'hienn ofisiel
* Film kinnig ofisiel ar c'hoari
# Battlefield (heuliad c'hoarioù video)
## Battlefield

Ur ger saoznek eo Battlefield hag a dalvez tachenn emgann.
Bez eo un heuliad c'hoarioù video mil anavezet anvet the Battlefield Serie. C'hoari tennoù a ya d'ober an heuliad o kaout da zigentañ aergelc'hioù istorel ha gant an amzer aergelc'hioù pe skiant-faltazi pe a-vremañ. Sevenet ez eo ar c'hoarioù gant ar studio Digital illusions Ce hag embannet gant Electronic Arts (EA games studio).
Krog eo an heuliad gant Battlefield 1942 ur c'hoari gant un aergelc'h istorel d'eus an eil brezel-bed. N'eo ket nemet ur c'hoari tenn da c'hoari e-unan met dreist-holl ez eo bet savet evit ma vije c'hoariet gant meur a zen pe dre ur rouedad lec'hel (Lan) pe dre ar rouedad internet. An heuliad en deus graet berzh bras hag a gendalc'h hiziv an deiz c'hoazh.

## Doare ar c'hoari

Kartennoù ramzel, kirri a-bep seurt hag ur rediñ da c'hoari a-stroll setu diaz an heuliad. Daou skipailh o stourm da vezañ mestr an tachenn. Pep ezel d'ur skipailh a c'hell kemer ur garg disheñvel: medisin, sklerijenner, ijinour, soudard. Meur a zoare tachenn emgann hervez ar gartenn choazet a zo.

## Doareoù c'hoari

* Trapañ ar banielloù : Lec'h ma vez ret bezañ mestr war ar muiañ a banielloù evit gounit.
* Karmouch : Amañ vez ret lazhañ ar muiañ a dud er skipailh enebour da c'hounez.
* Bountañ : Lec'h ma vez ret tizhout ha tarzhañ urzhiataerezhioù araok ma vefe skipailh an tagerien da 0 tiked o kregiñ gant 10 anezho. Ur wech tarzhet an urzhiataerezhioù er poentoù A hag B e vez digoret tammoù nevez d'ar c'hartennoù. Ma gouez tikedoù ar skipailh tager da 0 ez eo kollet ganti met ma teu a-benn da darzhañ teir gwech diouzh renk ar poentoù radio ez eo trec'h.

## Battlefield an heuliad

* Battlefield 1942
* Battlefield Vietnam
* Battlefield 2
* Battlefield 2142
* Battlefield 2 : Modern Combat
* Battlefield: Bad Company
* Battlefield Heroes
* Battlefield play4free
* Battlefield 1943
* Battlefield: Bad Compagny 2
* Battlefield 3
* Battlefield 4
* Battlefield Hardline
* Battlefield 1

## Liammoù diavaez

* Battlefield play4free
* EA games FR
# Battlefield 2

Battlefield 2 a zo ur c'hoari tenn a-stroll gant un aergelc'h vodern. Kalzig adkemeroù a zo d'eus ar re Battlefield sevenet en araok; Battlefield 1942 ha Battlefield Vietnam.
Savet ez eo bet gant ar Studio Digital Illusions Ce hag embannet gant Electronic Arts pe EA games e miz even 2005.
Bet eo a galz diaz ar c'hoari digoust enlinenn nemetken Battlefield Play4free.

## Istor ar c'hoari

Battlefield 2 a laka ar brezel da vezañ en un aergelc'h vodern dammwir. Brezel a zo savet etre tri tu :
* An USMC pe United States Marines Corps
* Kengevredad ar Reter-kreiz pe KRK
* Lu poblek an dieubidigezh pe LPD (China)
Biken ne vez adkavet un emgann etre an LPD hag ar KRK.
Ouzhpennet ez eus d'ar c'hoari diaz tu al lu Europaat.

## Aergelc'h ar c'hoari

Ar chartennoù a zo lies o en-dro en Battlefield 2: kêrioù ar Reter-kreiz, puzhioù petrol China pe c'hoazh enezeier ar Golf Persian.
Adal an ouzhpennadur "Armored Fury" e vez kavet an tu da stourm war tachenn ar Stadoù-Unanet Amerikan.

## Liammoù diavaez

Battlefield 2 Lec'hienn ofisiel
Battlefield 2 Doare c'hoari
# Battlefield 2042

Battlefield 2042 zo ur c'hoari video first-person shooter sevenet gant EA DICE ha Criterion Games hag embannet gant Electronic Arts. Heuliañ a ra raktal istor ar c'hoari Battlefield 4 embannet e 2013. An istor a zo unan ijinet gant ur brezel bedel er bloavezh 2042.
# Battlefield 1943

Battlefield 1943 a zo ur c'hoari tenn d'eus an heuliad Battlefield Serie savet gant ar studio Dice hag embannet gant Electronic Arts pe EA Games d'an 8 a viz Gouhere 2009.
War Xbox 360 hag ar Playstation 3 e vez tu e kavout ha ket war an urzhiataerezh evel ma oa boaz gant an heuliad Battlefield

## Istor ar c'hoari

Ar c'hoari se en deus un aerglec'h Eil Brezel-bed e-pad emgannioù ar meurvor Habask. Daou du a vez tu c'hoari:
* Impalaeriezh Japan
* Ar United States Marines Corps
Meur a gartennoù a vez tu kavout evel tachenn emgannioù an holl anezho o vezañ un adkemer admentet d'eus tachennoù emgann gwir ar mare:
* Wake Island
* Iwo Jima
* Guadalcanal
* Coral Sea

## Liammoù diavaez

* Lec'hienn ofisiel Battlefield 1943
* Filmig kinnig Battlefield 1943
# Battlefield 1

Battlefield 1 lesanvet COD killer (brezhoneg: Muntrer Call of Duty) a zo ur c'hoari tenn kentañ sell sevenet gant EA DICE hag embannet gant Electronic Arts. Ar 14vet c'hoari pe astenn c'hoari e vezo d'an heuliad c'hoarioù video Battlefield.
Ar c'hoari a zo da vezañ embannet dre ar bed war ar savennoù Microsoft Windows, PlayStation 4 hag Xbox One d'an 21 a viz Here 2016. Ur c'hoari all a vo en e c'houde en heuliad c'hoarioù Battlefield anvet, Battlefield V. Embannet e vo d'an 19 a viz Here 2018.

## Doare c'hoari

Dres memes doare evit ar c'hoarioù video all en heuliad c'hoarioù Battlefield, Battlefield 1 a zo ur c'hoari tenn kentañ sell. Mare ar c'hoari a vezo ar C'hentañ Brezel-bed, awenet e vefe gant fedoù istorel gwir. ar c'hoarierien a c'hello implij armoù ar C'hentañ Brezel-bed evel ar fuzuilhoù un tenn, reoù aotomatek pe hanter aotomatek, kanolioù, skarzherioù-tan hag ar gazoù brezel a-benn lazhañ o enebourien.
Gant ar c'hoari nevez-se en heuliad e vezo degaset doareoù-stourm nevez a-dost evel sabrennoù, palioù. An armoù stourm a-dost se a vezo rannet e daou strollad: ar re ponner hag ar re lijer.
Karbedoù a vezo ivez, ar re-se a vezo tu da vezañ bleniet gant ar c'hoarierien: tankoù lijer ha ponner, kamionoù armet, nijerezioù daou askellet ha bigi brezel. Un nevezinti a vezo d'an heuliad dre reiñ an tu da implij gant ar c'hoarierien eus kezeg brezel.
Evel boaz en heuliad Battlefield an en-dro a vezo tu distruj, an armoù a c'hello bezañ kemmet hervez c'hoantoù ar c'hoarierien.

## Battlefield companion

Ar wech kentañ en heuliad c'hoarioù Battlefield ma ne vez ket implijet ar Battlelog. Ur meziant war urzhiataer ha pellgomzoù hezoug a vez implijet anvet Battlefield companion. Gant ar meziant e vez tu heuliañ gwelladennoù ar c'hoarier er c'hoari. Tu zo ivez reiñ lañs d'ar c'hoari hep tremen dre ur bajenn internet.

## Harozed

Harozed a vezo er c'hoari, ar re-se o vezañ awenet gant tud gwir o devoa kemeret perzh er C'hentañ Brezel-bed :
* Lawrence Arabia
* Ar Baron Ruz Manfred von Richthofen
* Soudarded du amerikan an Harlem Hellfighters/ Black Rattlers
* Karr-nij ar Baron Ruz, ar Fokker Dr.I
* Lawrence Arabia e-pad emsav arab 1916-1918
* Soudarded Amerika ouzh ar stourm, re an 369th Infantry Regiment (Harlem Hellfighters/Black Rattlers), 93rd Infantry Division, e Maffrecourt 1918.

## Burutelladennoù

Evit ar pezh a sell ouzh an ar c'hoari hag ar grafikoù eo bet degemeret mat. Evit ar pezh a sell ouzh an aergelc'h ez eus bet rebechoù. Al lu c'hall ne oa ket bet lakaet evel tu diazez da c'hoari met ouzhpennet en un DLC. Rebechet e vez ivez da vezañ kemmet gwirvoud ar brezel evit mont gant un doare c'hoari bliv padal ar brezel a oa unan gorrek en gwirionez.

## Liammoù diavaez

* Lec'hienn ofisiel Battlefied 1 (fr)

## Notennoù ha daveennoù

* ↑ 7/05/2016 Lec'hienn Blotgaming.com "Filmig tañva ofisiel d'ar Battlefield 1 (en)
* ↑ 07/05/2016 Lec'hienn Gamer-network.fr - Battlefield 1 : Lawrence Arabia, Baron Ruz hag HellFighters (fr)
# Battlefield 1942

Battlefield 1942 zo ur c'hoari tenn a-stroll gant un aergelc'h Eil Brezel-bed.
Batllefield 1942 eo ar c'hoari kentañ eus an heulienn Battlefield Serie. Embannet e oa bet evit ar wech kentañ d'an 20 a viz Here 2002.
Krouet ez eo bet gant an embregerezh Digital Illusions CE hag embannet gant Electronics Arts pe EA Games. Hiziv an deiz e vez kavet an tu d'e bellgargañ digoust war al lec'hienn Origin. Lakaet ez eus bet ivez un ouzhpennadenn dezhañ evit c'hoari gant botoù en ur vezañ neuze e-unan penn.

## Istor ar c'hoari

Ar c'hoari en deus un aergelc'h a eil brezel-bed resis ar bloavezh 1942. Daou du a zo da choaz :
* ar Gevredidi gant Bro-Saoz hag Amerika
* an Hael gant Impalaeriezh Japan, Alamagn an Trede Reich.

## Aergelc'h ar c'hoari

Klasket ez eus bet gant saverien ar c'hoari da gaout ur c'hempouezh etre dudi ar c'hoari tenn met ivez istor an Eil Brezel-bed. kemet-mañ tra ma vize adal diaz ar c'hartennoù c'hoari hag a zo lec'hioù gwir bet emgann eno pe a-fed dafar hag armoù.
Tachennoù emgann dre holl an Eil Brezel-bed:
Brezel en Afrika an norzh
* Battleaxe
* Tobrouk
* Gazala
* El Alamein
Brezel er meurvor Habask
* Wake
* Midway
* Guadalcanal
* Iwo Jima
Brezel e reter Europa
* Stalingrad
* Koursk
* Karkhov
* Berlin
Brezel e kornôg Europa
* Omaha Beach
* Brezel an harzoù
* Market Garden
* Emgann an Ardennes

## Tro-dro ar c'hoari

Kalz degasoù gant ar c'hoarierien a zo bet da Battlefield 1942: kartennoù-nevez, kartennoù adsavet, armoù pe harozed evel Saburo Sakai ar blenier kirri-nij japanaat pe c'hoazh Hans Ulrich Rudel ar blenier kirri-nij Alaman.
Gant ar meziant Battlecraft hag a zo roet gant ar c'hoari ha tra ma vezer barrek a-walc'h e vez tu da sevel kartennoù, dilhadoù, armoù. Lod c'hoarierien o d'eus bet savet ouzhpennadurioù ledan anezho o vont betek adstummañ ar c'hoari en e fezh evel Forgotten Hope, Battlefield 1914-1918, Desert Combat...

## Ouzhpennadurioù

Ouzhpennadurioù a zo bet d'ar c'hoari Battlefield 1942 gant EA Games:
* Battlefield 1942 : Kampagn Italia
* Battlefield 1942 : Armoù-kuzh

## Liammoù diavaez

* Lec'hienn ofisiel Battlefield-1942
* Filmig digoradur ar c'hoari Battlefield 1942
* Filmig o kinnig ar c'hoari Battlefield 1942
# Battlefield 1942 : Armoù-kuzh

Battlefield 1942 : Armoù-kuzh a zo un ouzhpennadur d'ar c'hoari tenn diaz Battlefield 1942 kentañ hini an heulienn Battlefield Serie. An anv orin a zo Battlefield 1942: Secret Weapons of WWII.
Evel an ouzhpennadur en e araok Battlefield 1942 : Kampagn Italia ez eo ur c'hoari gant un aergelc'h a Eil brezel-bed.
Sevenet ez eo bet gant ar Studio Dice hag embannet gant Electronic Arts pe EA games d'ar 4 a viz gwengolo 2003.

## Istor ar c'hoari

N'eus ket un istor resis o vont d'ober Battlefield 1942 : Armoù-kuzh. Da geñver Battlefield 1942 hag an ouzhpennadur Battlefield 1942 : Kampagn Italia ez eo bet lakaet ar pouezh gant an aozourien war an dudi. E toare ur film Amerikan ez eo an aergelc'h gant lodennoù fentus.
Dre ar mekanikoù nevez degaset d'ar c'hoari ez eo kalz fonnusoc'h ritm an emgannioù.

## Danvez nevez e leizh

8 kartenn nevez, 7 arm ouzhpennet, un doare c'hoari ouzhpenn ( tizhout ur pal resis) ha 16 a mekanikoù primmpatrom gwirion da sturiañ.

## Mekanikoù nevez

* Schwimmwagen
* Side-car
* T95
* Flakpanzer
* Sturmtiger
* LVT-4 Water Buffalo
* F85 Goblin
* Ba-349 Natter
* C-47
* Wilwort AW-52
* Horten HO-229
* jet pack
* FG-42
* Stg-44
* V2

## Tro-dro d'ar c'hoari

* Er gartenn aerborzh Kebly e vez kavet an tu da welet un ovni dre un hangar.
* An holl armoù ha mekanikoù a vez tu implij er c'hoari a zo gwirion memes ma vez ul lod bras anezho hag a oa chomet dindan stumm primmpatromoù anezho.

## Liammoù

* Film kinnig Battlefield 1942 : Armoù-kuzh
# Basilica della Santa Casa

Penniliz an Ti Santel (Basilica della Santa Casa en italianeg) zo un iliz e Loreto en Italia. Enni eo enoret an ti ma voe ganet Mari, mamm Jezuz, e Nazaret, ha ma vevas betek deiz Kemenn ganedigezh da zont he mab Jezuz.

## Mojenn

Hervez ur vojenn, p'edo kêr Nazaret war-nes bezañ kemeret gant ar vuzulmaned e teuas ur bagad aelez da c'horren an ti en noz etre an 9 hag an 10 a viz Kerzu 1294, ha d'e gas dreist ar mor da Loreto. Se zo kaoz e vez pedet Gwerc'hez Loreto da wareziñ an aer sturierien.

## Istor

En gwir eo ur priñs eus Bizantion, Nikeforos Iañ Doukas Commenos, a gemeras intrudu, en 1290, da gas un ti eus Palestina, eus Nazaret en-eeun, betek Marche Italia (en eskemm arc'hant, dre ma oa bet graet memes tra gant roue Bro-C'hall Loeiz IX). Dispennet e voe an ti e Nazaret en 1291, dilestret war aod Dalmatia hag adsavet a-benn ar fin e Loreto en 1294.
# Basiliscus plumifrons

Basiliscus plumifrons zo ur glazard kreizamerikan hag a vev er gwez.
# Basina

Basina (~438 – ~477) a oa ur briñsez eus Thüringen e kreiz ar V$^{vet}$ kantved hag a zimezas da Childerig Iañ, roue ar Franked. Mamm Hlodwig Iañ e oa.

## Levrlennadur

* (en) Singer, Rachel : Gregory’s forgotten rebel: the portrayal of Basina by Gregory of Tours and its implications
* (la) Grégoire de Tours : Historiarum — Liber secundus — 12 : De Childerico rege et Egidio
# Basilicata

Basilicata zo unan eus rannvroioù Italia, ha div broviñs a ya d'ober anezhi : proviñs Potenza, ha proviñs Matera. Kêr Potenza eo he c'hêr-benn.
# Basiliano

Basiliano (Basilian e friouleg) zo ur gumun eus proviñs Udine e Friuli-Venezia Giulia.
# Basilinna

Basilinna :
| Basilinna leucotis, luc'hskeudennet e Tepoztlán (stad Morelos, Mec'hiko). ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Apodiformes |
| Kerentiad : | Trochilidae |
| Anv skiantel ||
| Basilinna Boie, 1831 ||
| D'ar vevoniezh e tenn ar pennad-mañ. ||
Basilinna a zo ur genad e rummatadur an evned, krouet e 1831 gant an naturour alaman Friedrich Boie (1789-1870).

## Spesadoù hag an isspesadoù anezhe

Daou spesad evned-kelien a ya d'ober ar genad :
* Basilinna leucotis
** B. l. borealis, leucotis ha pygmaea,
* Basilinna xantusii.
O c'havout a reer e Kreizamerika ha Mec'hiko, tri (3) isspesad dezhe en holl.

## Notennoù ha daveennoù

* ↑ (en) Roadennoù IOC World Bird List diwar-benn Trochilidae/Basilinna (lennet e-barzh d'ar 14 a viz Gouere 2018).
a vo kavet e Wikimedia Commons.
# Basilornis

Basilornis :
| B. celebensis & B. corythaix, tresadenn gant Wolf (1861). ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Passeriformes |
| Kerentiad : | Sturnidae |
| Anv skiantel ||
| Basilornis Bonaparte, 1850 ||
| D'ar vevoniezh e tenn ar pennad-mañ. ||
a vo kavet e Wikimedia Commons.
Basilornis a zo ur genad e rummatadur an evned, krouet e 1850 gant an evnoniour gall Charles Lucien Bonaparte (1803-1857).

## Spesadoù

Tri spesad golvaneged a ya d'ober ar genad :
* Basilornis celebensis,
* Basilornis corythaix,
* Basilornis galeatus.

## Notennoù ha daveennoù

* ↑ Roadennoù IOC World Bird List diwar-benn Sturnidae/Basilornis (lennet e-barzh d'ar 27 a viz Meurzh 2022).
# Bassano Bresciano

Bassano Bresciano zo ur gumun en Italia, e proviñs Brescia e Lombardia.
# Bassano Romano

Bassano Romano zo ur gumun e proviñs Viterbo, e Lazio.
# Bassano del Grappa

Bassano del Grappa a zo ur gumun eus Italia, e rannvro Veneto, hag e Proviñs Vicenza, ma'z eo an eil kêr pobletañ gant 42 383 a dud.
# Basse-Kotto

Basse-Kotto zo ur prefeti eus Republik Kreizafrika. Harzoù en deus gant Republik Demokratel Kongo.
Dont a ra e anv eus hini ar stêr Kotto.
g • ka • ke Prefetioù ar Republik Kreizafrikan :
| Prefetioù ekonomikel | Nana-Grébizi · Sangha-Mbaéré |
| Prefetioù | Bamingui-Bangoran · Basse-Kotto · Haute-Kotto · Haut-Mbomou · Kémo · Lobaye · Mambéré-Kadéï · Mbomou · Nana-Mambéré · Ombella-M'Poko · Ouaka · Ouham · Ouham-Pendé · Vakaga |
# Basketeg

Ur yezh omotek eus is-skourr yezhoù ometoek ar c'hornôg eo ar basketeg (basket(t)o, baskatta pe mesketo) komzet gant 57.805 den evel yezh kentañ ha gant 8.961 den all evel eil yezh e Norzh Oromo en Etiopia (1998).

## Gwelet ivez

* Yezhoù ometoek
* Yezhoù afrez-aziatek
# Bassariscus

Bassariscus :
| Bassariscus astutus ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Mammalia |
| Urzhad : | Carnivora |
| Kerentiad : | Procyonidae |
| Genad : | Bassariscus |
| D'ar vevoniezh e tenn ar pennad-mañ. ||
Bassariscus a zo ur genad e rummatadur ar bronneged.

## Spesadoù

2 spesad prokionideged eus Kreiz ha Norzhamerika a zo ennañ:
* Bassariscus astutus
* Bassariscus sumichrasti

## Liammoù diavaez

a vo kavet e Wikimedia Commons.
# Basse-Terre

    Arabat droukveskañ gant Basseterre, kêr-benn Saint Kitts ha Nevis, en Antilhez ivez.
Basse-Terre :
| Straed Maurice Marie Claire hag ar Soufrière. ||
| Anv kreolek | Bastè |
| Bro | Gwadeloup |
| Melestradurezh ||
| Stad | Frañs |
| Rannvro | Gwadeloup |
| Departamant | Gwadeloup (prefeti) |
| Arondisamant | Basse-Terre (pennlec'h) |
| Kanton | Pennlec'h daou ganton : Basse-Terre-1, Basse-Terre-2 |
| Kod kumun | 97105 |
| Kod post | 97100 |
| Maer Amzer gefridi | Marie-Luce Penchard 2014-2020 |
| Etrekumuniezh | Communauté d'agglomération du sud Basse-Terre |
| Lec'hienn web | http://ville-basseterre.fr |
| Poblañsouriezh ||
| Poblañs | 9 892 ann. (2020) |
| Stankter | 1 711 ann./km² |
| Douaroniezh ||
| Daveennoù lec'hiañ | |
| Uhelderioù | bihanañ 0 m — brasañ 164 m |
| Gorread | 5,78 km² |
| kemmañ |
Basse-Terre eo kêr-benn Gwadeloup en Antilhez. Gant 37 455 a dud o chom enni, er gumun koulz hag er bannlevioù (2008), n'eo nemet eil brasañ kêr an tiriad war-lerc'h Pointe-à-Pitre. Emañ war aod mervent Enez Basse-Terre.

## Liammoù diavaez

a vo kavet e Wikimedia Commons.
* ↑ Roadennoù ofisiel e lec'hienn an EBSSA
# Basly

Kumunioù Bro-C'hall :
| Anv | Basly |
| Skoed | |
| Lec'hiadur Basly en Arondisamant Caen | |
| Riez | Bro-C'hall |
| Rannvro | Normandi |
| Departamant | Calvados |
| Bro hengounel | Bessin |
| Arondisamant | Caen |
| Etrekumuniezh | Communauté de communes Cœur de Nacre |
| Kanton | Courseulles-sur-Mer |
| Kod INSEE | 14044 |
| Kod post | 14610 |
| Maer | Yves Gauquelain (digostezenn) |
| Amzer-gefridi | 2008-2014 |
| Gorread | 3,92 km² |
| Led | 49° 16' 48" Norzh |
| Hed | 00° 25' 19" Kornôg |
| Uhelder kreiz | .. m |
| Uhelder bihanañ | 18 m |
| Uhelder brasañ | 62 m |
| Poblañs hep kontoù doubl | 943 (2008) |
| Stankter | 241 a./km² |
| Lec'hienn ar gumun | |
Basly a zo ur gumun eus departamant Calvados e Bro-C'hall.

## Istor
### XX$^{vet}$ kantved

* Eil brezel-bed: dieubet e voe Basly d'ar 6 a viz Even 1944 gant Kanadianed eus ur skwadron tankoù eus an 10vet Rejimant Hobregonet Fort Garry Horse hag ar Rejimant (gallek) de la Chaudière bet dilestret e Bernières-sur-Mer (tachad Nan Green eus Juno Beach). Mervel a reas ur plac'hig e Basly d'ar 14 a viz Gouere 1944 abalamour d'ur vombezadeg.

## Monumantoù ha traoù heverk

* Iliz katolik Sant Jord, XII$^{vet}$ kantved.
* Bez ar C'hommonwealth e bered ar gumun: Basly Churchyard
| Bro | Niver a soudarded |
| Rouantelezh-Unanet | 1 |
| Hollad | 1 |
Lance Serjeant edo er 1añ Batailhon eus ar Black Watch (Royal Highlanders). Mervel a reas d'ar 17 a viz Even 1944 e-doug Emgann Normandi e-pad an Eil brezel-bed e Bro-C'hall.

## Notennoù ha daveoù

* ↑ Normandie 44 - la mémoire
* ↑ Mémorial des victimes civiles en Normandie
* ↑ Clochers de France
* ↑ In Memories
# Bassano in Teverina

Bassano in Teverina zo ur gumun e proviñs Viterbo, e Lazio.
# Arzhur II

Arthur II, a oa ganet d'ar 25 a viz Gouhere 1261, hag a varvas d'ar 27 a viz Eost 1312 e Kastell an Enez (war ar stêr Gwilun), a voe dug Breizh eus 1305 betek e varv. Mab e oa d'an dug Yann II, dug Breizh, ha da Beatris Bro-Saoz.

## E vuhez

Kont Richemont e oa pa oa e dad e buhez, ha lezel a reas an titl gant e vreur pan eas da zug war-lerc'h marv o zad. Berr e voe e ren, sioul ivez.

## Bugale diwar e wreg kentañ

E 1275 e timezas e Tours gant Marie Limoges, (1260-1290), beskontez Limoges, merc'h da Guy VI, ha da Marc'harit Bourgogne. Tri bugel o devoe:
* Yann III, dug Breizh (1286 † 1341), a voe dug Breizh;
* Guy VII (1287 † 1331), kont Pentevr ha beskont Limoges.
* Pêr (1289 † 1312), aotrou Avesnes.

## Bugale diwar e eil gwreg

E miz Mae 1294, goude ma oa bet intañvet, e timezas gant Yolande Moñforzh (1263 † 1330), a oa merc'h da Robert IV, kont Dreux ha Braine, ha da Véatrice Moñforzh, kontez Moñforzh. C'hwec'h bugel o devoe :
* Yann Moñforzh (1294 † 1345), kont Moñforzh ;
* Beatriks (7 a viz Kerzu 1295 † 9 a viz Kerzu 1384), itron Hedé, dimezet e 1315 da Guy X († 1347)
* Janed (1296 † 24 Mae 1364), dimezet en 1323 da Roperzh Flandrez († 1331), kont Marle;
* Aliks (1297-1377), dimezet da Bouchard VI, kont Vendôme ha Castres.
* Gwenn (18 Gouhere1300)
* Mari (1302- 24 Mae 1371), a voe leanez e Poissy.
Mervel a eure d'ar 27 a viz Eost 1312 e Kastell an Enez, ha beziet e kouent ar gordellerien e Gwened, en ur bez marmor a voe distrujet da vare an Dispac'h. Mont a reas tammoù anezhañ da veinañ un hent, hogen tammoù zo a vez diskouezet a-wechadoù er vro.
| En e raok: Yann II | Rouaned ha Duged Breizh 1305 – 1312 | War e lerc'h: Yann III |